open-index/open-wikipedia-markdown huggingface dataset:
Etokretisk

**Etokretisk** (fra gresk: Ἐτεόκρητες, *Eteókrētes*, bokstavelig «ekte kretisk»; i seg selv sammensatt av ἐτεός, *eteós*, «sant», og Κρής, *Krḗs*, «kretisk»), også kalt *minoisk*, er et ikke-gresk språk som er dokumentert med få alfabetiske inskripsjoner fra oldtidens Kreta. Etokretisk synes å ha vært et språk som ble benyttet i den minoiske sivilisasjonen på Kreta fram til øya ble invadert av greske folkeslag ca. år 1420 f.Kr. Etter dette ble etokretisk fortrengt av gresk.

Det har blitt funnet borti mot et halv dusin inskripsjoner i østlige Kreta som viser at selv om de er skrevet i det greske alfabetet, er språket helt klart ikke gresk. Disse inskripsjonene er datert til slutten av 600- eller tidlig på 500-tallet og ned til 200-tallet f.Kr. Språket, som ikke er forstått, er antagelig overleving av et språk som ble snakket på Kreta før ankomsten av grekere og er antagelig avledet fra minoisk språk som er bevart i inskripsjoner i Linear A fra rundt tusen år tidligere. Ettersom dette språket har forblitt uoversatt, er det ikke sikkert at etokretisk og minoisk er beslektet, skjønt det er meget sannsynlig. Det er således fem inskripsjoner som kan bli tilskrevet til etokretisk, to av dem er tospråklig, skrevet i etokretisk og gresk. Det er tre andre fragmenter som kan være etokretisk. Alle kjente etokretiske tekster er omtalt og diskutert av Yves Duhoux, den ledende autoritet på etokretisk.

Vitnemål fra antikken antyder at språket er etokretisk, det vil si «ekte kretisk». Begrepet etokretisk er tidvis kalt for minoisk språk (i entall eller flertall), skrevet mer enn tusen år tidligere på såkalt kretiske «hieroglyfer» (borti mot sikkert et stavelsetegnesett) og i Linear A-skrift. Yves Duhoux har uttalt at «det er vesentlig til strengt adskille studiet av etokretisk fra det det «hieroglyfiske» og Linear A-inskripsjoner.»

Vi vet lite om det etokretiske språket bortsett fra at det trolig er det muntlige språket som er basis for de minoiske inskripsjonene i skriftspråket Linear A. Mange forskere har antatt at det ikke er beslektet med gresk eller andre indoeuropeiske språk. Det er lansert teorier om at det har vært et semittisk eller anatolisk språk.

Mange hundre år etter den greske invasjonen omtaler greske forfattere som Homer og Strabon etokreterne som et folkeslag som holder til på sørsiden av Kreta. I enkelte områder øst på Kreta (rundt Prasos) er det funnet inskripsjoner som kan tyde på at  det etokretiske språket har overlevd helt fram til år 300 f.Kr.

## Referanser


## Eksterne lenker
* Den samlede korpus av etokretisk
Maestro

:*For TV-programmet, se [[Maestro (TV-program)]]*

***Maestro*** er det tredje albumet til det norske rockebandet Kaizers Orchestra. Det ble utgitt 15. august 2005 i store deler av Europa av Universal i Tyskland.

Albumet debuterte på førsteplass på VG-lista og lå på lista i 20 uker. Tre av sangene på plata ble utgitt som video: «Maestro», «Knekker deg til sist» og live-versjon av «Blitzregn Baby» fra konserten i Vega, København. Plata ble også utgitt senere som *[[Maestro Limited Edition]]*, med en bonus-CD med uutgitt materiale og videoer.

## Sporliste
# «KGB» (4:13)
# «Maestro» (4:40)
# «Knekker deg til sist» (3:43)
# «Señor Flamingos adieu» (0:45)
# «Blitzregn Baby» (3:01)
# «Dieter Meyers Inst.» (5:34)
# «Christiania» (3:45)
# «Delikatessen» (3:07)
# «Jævel av en tango» (4:00)
# «Papa har lov» (3:38)
# «Auksjon (i Dieter Meyers Hall)» (4:19)
# «På ditt skift» (4:35)

Alle sanger er skrevet av Janove Ottesen med unntak av «Papa har lov» og «Auksjon (i Dieter Meyers Hall)» som er skrevet av Geir Zahl.

***Maestro Limited Edition*** er utvidede bonus-CD av *Maestro* som ble utgitt i et begrenset opplag. Den ble innspilt samtidig som *Maestro* i mars 2005. CD-en er utgitt på Kaizerecords. Utgivelsesdatoen i Norge var 24. oktober 2005.

; Bonus-CD – sporliste:
# «Action»
# «Kalifornia» 
# «Tokyo Ice til Clementine»
# «D-Dagen»
# «Sorti»

## Medvirkende
### Kaizers Orchestra
* Janove Ottesen - sang, låtskriver, produsent, arrangement 
* Geir Zahl - sang, gitarer, kor, låtskriver, arrangement
* Terje Winterstø Røthing - gitarer, kor 
* Øyvind Storesund - kontrabass 
* Helge Risa - pumpeorgel 
* Rune Solheim - trommer

### Øvrige
* Jørgen Træen - produsent, tekniker
* Trifon Trifonov - saksofon på *KGB*, *Maestro*
* Filip Ankov Simeonov - klarinett/saksofon/trompet på *Maestro*, *Dieter Meyers Inst.*, *Delikatessen*
* Øyvind Husebø - trompet på *Maestro* og *Papa har lov*
* Gunnar Hågbo - saksofon på *Papa har lov*
* Tor-Erik Hellesen - trombone på *Papa har lov*
* Stian Carstensen - trekkspill/banjo på *Dieter Meyers Inst.*, *Jævel av en tango*
* Berend Mulder - bratsj på *Dieter Meyers Inst.*
* Chiori Suzuki - bratsj på *Dieter Meyers Inst.*
* Rebecca Cherry - bratsj på *Dieter Meyers Inst.*
* Siri Hilmen - cello på *Dieter Meyers Inst.*
* Martin Holmes - bakgrunnvokal på *Jævel av en tango*
* Björn Engelmann - mastering 
* Paal Audestad - fotograf 
* Atle Øksendal - coverdesign 

## Eksterne lenker
*
Rubicon (andre betydninger)

**Rubicon** kan vise til:
*Rubicon, en elv i Nord-Italia
*Rubicon TV, et norsk produksjonsselskap for fjernsyn
*Rubicon (roman), en roman av forfatteren Agnar Mykle utgitt i 1965
Solveig Bernhoft

**Solveig Mildrid Bernhoft** (født 1938) er norsk politiker (Høyre) som var medlem av bystyret i Bodø fra 1987 til 1999 og var leder av Bodø Høyre fra 1987 til 1989.

Bernhoft har en lang karriere som lokal Høyre-politiker, helt fra hun i 1964 ble innvalgt i Bodø-ungdommens bystyre for Unge Høyre. Fra 1967 var hun styremedlem i Lødingen Høyre, og fra 1973 til 1976 dette lokallagets første kvinnelige formann. I 1986 var hun politisk viseformann i Bodø Høyre, og fra 1987 fungerende formann. Samme år kom hun inn i formannskapet i kommunen. Fra 1991 var hun organisatorisk viseformann i Nordland Høyre.

Fra 1986 var hun ansatt i sekretariatet til Landsdelsutvalget for Nord-Norge.

## Referanser
Europavei 15

**Europavei 15** går mellom Inverness i Skottland, Storbritannia og Algeciras i Andalucía, Spania. Lengde 3590&nbsp;km.

Trasé fastlagt av UNECE: Inverness &ndash; Perth &ndash; Edinburgh &ndash; Newcastle &ndash; Scotch-Corner &ndash; Doncaster &ndash; London &ndash; Folkestone &ndash; Dover ... Calais &ndash; Paris &ndash; Lyon &ndash; Orange &ndash; Narbonne &ndash; Gerona &ndash; Barcelona &ndash; Tarragona &ndash; Castellón de la Plana &ndash; Valencia &ndash; Alicante &ndash; Murcia &ndash; Algeciras.

## Knutepunkter

}

|}

## Eksterne lenker
Kåre Aglen

**Kåre Aglen** (1933–2024) var en norsk skolemann og politiker (H), bosatt i Bodø.

Han vokste opp på Otterøya i Namdalen, der familien var fiskerbønder. Han gikk Luftforsvarets befalsskole og så Bodø lærerskole. Han arbeidet som lærer og senere rektor ved Hunstad ungdomsskole og Bankgata ungdomsskole. Han har også vært leder i Bodø lærerlag og fylkesleder i Skolelederforbundet i Nordland.

Han var medlem av Bodø bystyre fra 1976 til 1979, medlem av både formannskapet og skolestyret og felles gruppeleder for de borgerlige partiene i bystyret.

Han var medlem av Nordland fylkesting fra 1980 til 1987 og medlem av fylkesskolestyret.

Aglen var leder i Bodø Høyre fra 1974 til 1978 og fra 1982 til 1983.

## Referanser
Gisle Aas

**Gisle Aas** (født 1964) er en norsk programvareutvikler. Han var en av grunnleggerne av det norske Internettselskapet Oslonett, som ble stiftet 12. desember 1991. 

Aas hadde før dette jobbet i Norsk Regnesentral og var programmeren bak en rekke av Oslonetts nettjenester, f.eks. Kvasir som ble programmert i Perl. Aas fulgte med til SchibstedNett da Schibsted kjøpte Oslonett i 1995, men flyttet senere til Vancouver i Canada for å jobbe for programvareselskapet ActiveState.

I Perl-verdenen er Aas mest kjent for Library for WWW in Perl (LWP), de facto-biblioteket for http-kommunikasjon i Perl, og for Digest::MD5.

## Referanser
Casey FitzRandolph

**Casey J. FitzRandolph** (født 21. januar 1975 i Madison, Wisconsin) er en amerikansk skøyteløper. 

Han tok overraskende gullmedaljen på 500 meter i OL 2002 i Salt Lake City, USA. Den store forhåndsfavoritten, canadieren Jeremy Wotherspoon, falt i sitt første løp. FitzRandolph slo sølvvinneren, den japanske tittelforsvareren Hiroyasu Shimizu, med 3 hundredels sekund, til da tidenes minste seiersmargin på en olympisk 500 meter.

## Personlige rekorder

## Referanser




## Eksterne lenker
* 
*  Casey FitzRandolph  på www.ISU.html.infostradasports.com
*  Casey FitzRandolph på Jakub Majerski's Speedskating database (Adelskalender distanser og sammenlagt)
*  
*  Speedskating Hall of Fame – Speed Skaters : Casey FitzRandolph på *The National Speedskating Museum and Hall of Fame*, Besøkt 21. juli 2016.
*  Skating for Gold: Wisconsin's Olympic Speed Skaters, 1976-2006 : Casey FitzRandolph (b. 1975) på *Wisconsin Historical Society*, Besøkt 21. juli 2016.
Steinar Kjærnsrød

**Steinar Kjærnsrød** (født 1957) en norsk informatiker som var en av grunnleggerne av Oslonett, Norges første kommersielle internettselskap. Dannelsen av Oslonett blir sett på som begynnelsen på generell bruk av internett i Norge.

Da Oslonett ble stiftet 12. desember 1991, jobbet Kjærnsrød fortsatt som driftsansvarlig ved Institutt for informatikk ved Universitetet i Oslo, men sluttet der i 1994 og begynte på full tid i Oslonett. I Oslonett var han ansvarlig for utviklingen av Oslonetts mange webtjenester. Blant annet hadde han ideen til søkemotoren Kvasir. 

Han sto bak resultatformidlingen fra Vinter-OL 1994 på Lillehammer (utviklingsarbeidet ble til dels gjennomført mens lekene pågikk) og til formidlingen av resultatet i den norske folkeavstemningen om EU i 1994. Selskapet Oslonett dannet Kjærnsrød sammen med blant andre Gisle Hannemyr. Kjærnsrød og Hannemyr regnes som internettpionerer i Norge.

Nettsidene fra Lillehammer-OL er innlemmet i Nasjonalbibliotekets og Nasjonalmuseets samlinger.

Da Schibsted kjøpte Oslonett i 1995 og SchibstedNett ble dannet, fulgte Kjærnsrød med dit, og fortsatte som leder for avdelingen «Profesjonelle tjenester» i SchibstedNett. Han ble også med videre til Scandinavia Online (S-OL) da Telenor Online og SchibstedNett fusjonerte 1. januar 1997. 

Han etablerte selskapet Intervett i 1994. Intervett ble senere fusjonert inn i Infostream, Norges første børsnoterte internettselskap.

Kjærnsrød arbeider med IT i Statens vegvesen. Han har gitt ut boken *På tur i Oslo – byen og fjorden* (Cappelen Damm, 2018).

## Referanser
Uwe-Jens Mey

**Uwe-Jens Mey** (født 13. desember 1963 i Warszawa, Polen) er en tysk tidligere skøyteløper som dominerte 500 meter i årene omkring 1990. 

Mey deltok i sitt første OL i 1984 i Sarajevo i daværende Jugoslavia, der han kom på 8.-plass på 500 meter. 

En uke før OL 1988 startet i Calgary, Canada, kom Mey på andreplass i sprint-VM bak en overlegen Dan Jansen. Jansen ble dermed den heteste favoritten til å vinne både 500 og  meter i OL. Jansen falt imidlertid på begge distansene. Uwe-Jens gikk en fantastisk 500 meter, og satte ny verdensrekord med 36,45, en rekord som ble stående i fire år. På  meter tok han sølvmedalje etter Nikolaj Guljajev.

Under OL 1992 i Albertville, Frankrike var igjen Mey og Jansen favorittene på 500 meter. Igjen viste Mey seg som den raskeste, og forsvarte gullet fra 1988. Etter dette la Mey opp som skøyteløper.

## Personlige rekorder

## Meritter
* OL-gull på 500 meter i 1988 og 1992, OL-sølv på 1000 meter i 1988
* Sprint-VM: Sølv i 1988, 1989 og 1991
* Verdenscupen: 6 sammenlagtseire, 48 seire i enkeltløp

## Referanser




## Eksterne lenker
* 
*  Uwe-Jens Mey på www.ISU.html.infostradasports.com
*  Uwe-Jens Mey på Jakub Majerski's Speedskating database (Adelskalender distanser og sammenlagt)
* 
* 
* Kortbiografi for: Mey, Uwe-Jens . i: *Wer war wer in der DDR?* 5. Ausgabe. Band 2, Ch. Links, Berlin 2010, ISBN 978-3-86153-561-4.
Garantiinstituttet for eksportkreditt

**Garantiinstituttet for eksportkreditt** (**GIEK**) var et norsk forvaltningsorgan underlagt Nærings- og fiskeridepartementet. GIEKs formål var å fremme norsk eksport gjennom å stille garantier på vegne av staten. Garantiene skulle hjelpe utenlandske kjøpere med finansiering, redusere risikoen for tap for norske eksportører og utenlandske kjøpere, og gi norske bedrifter like konkurransevilkår i utlandet.

Garantiene skulle være tilpasset norske eksportbedrifters og utenlandske kjøperes behov, og dekke politisk og kommersiell risiko på lån utstedt av private eller offentlige finansinstitusjoner. Garantiene kunne bare stilles der det ble levert norske varer eller tjenesteytelser til utlandet, eller der en eksporttransaksjon på annet vis fremmet norsk verdiskaping.

GIEK forvaltet tre innenlandske garantiordninger for kraftkjøp, byggelån til norske verft og en långivergaranti for kjøp av skip fra norske verft til bruk i Norge.

GIEK var et supplement til det private bank- og finansmarkedet og skulle resultatmessig gå i balanse over tid.

1. juli 2021 ble GIEK erstattet av Eksportfinansiering Norge.

## Referanser


## Eksterne lenker
*
Selvforsyning

**Selvforsyning** viser til en tilstand der en ikke trenger ekstern hjelp eller interaksjon med andre for overlevelse. Selvforsyning er som en type ekstrem personlig – eller regional – autonomi.

Selvforsyning er ofte brukt for å beskrive varianter av et bærekraftig levesett der ingenting forbrukes som en ikke kan produsere selv. Eksempler på forsøk på selvforsyning i Nord-Amerika er: 
#Enkel levemåte
#Ludditter
#Gjør-det-selv (*do it yourself*, DIY)
#Hjemmebasert
#En overlevselseteknikk
#"Back to the land"-bevegelsene

Praksiser som tilrettelegger for, eller hjelper til med selvfosyning inkluderer autonome bygninger, økologisk jordbruk og fornybar energi.

Eksistensen av effektivt lukkede system gjør selvforsyning en nødvendighet for en eventuell romkolonisering. Et ekstremt eksperimentelt eksempel på selvforsyning kan derfor sies å være Biosphere 2-prosjektet.

Termen brukes også om mer begrensede former for selvforsyning, som for eksempel det å dyrke sin egen mat eller være økonomisk uavhengig av statlige subsidier eller (når man snakker om store politiske enheter) utenlandsk uhjelp.

**Selvforsyningsgraden** angir hvor stor andel av engrosforbruket av matvarer, regnet på energibasis, som kommer fra norsk produksjon.

## Litteratur
* Seymour, John. *[https://archive.org/details/TheCompleteBookOfSelfSufficiencyJohnSeymour The Complete Book of Self-Sufficiency]*. London: Faber & Faber. 
* 

## Se også
*Selvbergingsjordbruk
*Egenberedskap

## Referanser
Meg Ryan

**Margaret Mary Emily Anne Hyra**, kjent som **Meg Ryan**, (født 1961) er en amerikansk skuespiller som har gjort seg særlig bemerket i romantiske komedier som *[[Da han møtte henne]]* (1989), *[[Søvnløs i Seattle]]* (1993) og *[[Du har m@il]]* (1998).

Ryan studerte journalistikk ved New York University. Hun begynte som skuespiller for å tjene ekstra penger ved siden av skolen. Etter hennes første filmrolle spilte Ryan (som nå brukte dette som kunstnernavn) Betsy i dramaserien *[[As the World Turns]]* fra 1982 til 1984. Produsentene for denne serien likte spesielt å jobbe med henne fordi hun kunne gråte på kommando.

Etter flere TV-filmer og biroller på film, fikk Ryan sin første suksess med hovedrollen i den romantiske komedien *[[Da han møtte henne]]* fra 1989. Filmen ble meget godt mottatt og manifesterte Ryans filmpersonifika som boblende, sjarmerende og furiøs, men samtidig uhelbredelig romantisk, en rolle hun har spilt i flere roller senere. Mange av filmene hennes fra 1990-tallet har ikke bare slått igjennom i Nord-Amerika, men har også blitt store suksesser andre steder i verden.

I 2003 brøt Ryan med sine vanlige roller og spilte i *[[In the Cut]]*, en erotisk thriller. Her spiller hun en ung universitetslærer som utforsker egne grenser og setter sin sikkerhet på spill når hun innleder et risikabelt, seksuelt forhold.

Ryan giftet seg med skuespiller Dennis Quaid på valentinsdagen i 1991 etter at de hadde spilt sammen i to filmer. De tok ut skilsmisse 16. juli 2001 etter at hun hadde hatt et forhold til skuespiller Russell Crowe, som hun spilte sammen med i en film. Quaid og Ryan har ett barn sammen; Jack Henry (født 24. april 1992).

## Filmer
* *[[Rich and Famous]]* (1981)
* *[[Amityville 3-D]]* (1983)
* *[[Top Gun]]* (1986)
* *[[Armed and Dangerous]]* (1986)
* *[[Promised Land (film)|Promised Land]]* (1987)
* *[[Innerspace]]* (1987)
* *[[D.O.A.]]* (1988)
* *[[The Presidio]]* (1988)
* *[[Da han møtte henne]]* (1989)
* *[[Joe Versus the Volcano]]* (1990)
* *[[The Doors (film)|The Doors]]* (1991)
* *[[Prelude to a Kiss]]* (1992)
* *[[Søvnløs i Seattle]]* (1993)
* *[[Flesh and Bone]]* (1993)
* *[[A Century of Cinema]]* (1994) (dokumentar)
* *[[When a Man Loves a Woman]]* (1994)
* *[[I.Q. (movie)|I.Q.]]* (1994)
* *[[French Kiss]]* (1995) (også produsent)
* *[[Restoration]]* (1995)
* *[[Tapperhet i strid]]* (1996)
* *[[Addicted to Love (film)|Addicted to Love]]* (1997)
* *[[Anastasia (film)|Anastasia]]* (1997) (stemme)
* *[[Englenes by]]* (1998)
* *[[Hurlyburly]]* (1998)
* *[[Du har m@il]]* (1998)
* *[[Hanging Up]]* (2000)
* *[[Livstegn]]* (2000)
* *[[Kate & Leopold]]* (2001)
* *[[Searching for Debra Winger]]* (2002) (dokumentar)
* *[[In the Cut]]* (2003)
* *[[Against the Ropes]]* (2004)
* *[[In the Land of Women]]* (2007)                           
* *[[Homeland Security]]* (2007)
* *[[The Deal]]* (2008)
* *[[The Women]]* (2008)

## Referanser


## Eksterne lenker
* 
* 
* 
*
Biosphere 2

**Biosphere 2** er et lukket økologisk system i Oracle, Arizona, USA bygget mellom 1987 og 1989 av Edward P. Bass, Space Biosphere Ventures og andre. Det ble brukt for å teste om og hvordan mennesker kunne leve, studere og utføre vitenskapelige eksperimenter i en lukket biosfære. Man utforsket her mulighetene for å benytte lukkede biosfærer i fremtidige romkoloniseringer og muliggjorde studier av biosfæremanipulasjon uten å skade jordens. Navnet kommer fra ideen modellert i Biosphere 1.

## Eksterne lenker
* Biosphere 2s offisielle side
Japansk musikk

**Japansk musikk** kan være tradisjonell musikk eller nyere musikk fra Japan. Den tradisjonelle musikken er en rik på tradisjon, og består av kunstmusikk/Hoffmusikk, teater/forestillinger med musikk, og folkemusikk. Det japanske ordet for musikk er 音楽 (ongaku). Ordet kombinerer kanjiene 音 ("on") som betyr lyd og 楽 ("gaku") som betyr musikk eller komfort.

## Tradisjonell japansk musikk

### Noen viktige instrumenter

#### [[Blåseinstrument]]er
* Hichiriki – en slags obo (dobbelt rørblad) med en kraftig skjærende lyd. Viktig i Gagaku.
* Sho – munnorgel, brukes i Gagaku.
* Ryuteki – fløyte.
* Shakuhachi – bambusfløyte

#### [[Strengeinstrument]]er
* Shamisen – et gitarlignende instrument med tre strenger, som spilles med plekter
* Koto – en liggende harpe med 13 strenger.
* Biwa – en type lutt
* Kokyu – kinesisk fiolin

#### [[Slagverk]]

Trommer som brukes i Gagaku og No:
* Kakko
* Taiko
* Kotsuzumi
* Otsuzumi

### Kunstmusikk

* Gagaku er hoffmusikk, som er 1200 år gammel, og som har røtter enda tidligere tilbake til kinesisk musikk. 

* Bugaku er samme type musikk som gagaku, men akkompagnerer dans.

* No er en type forestilling, der musikk, teater og dans er integrert.

* Shomyo er buddistmunkenes sang

### Teater/forestillinger med musikk

* Kabuki er en type teater med røtter tilbake til 1600-tallet.

* Bunraku er dukketeater.

### Folkemusikk

Japan har en rik folkemusikkarv. Musikken ble brukt under festligheter, bryllup, og dagliglivet.
Sangen står sentralt, men folkemusikken brukte også instrumenter som fløyte, slagverk, og shamisen.

### Tonesystem

Japansk musikk bygger oftest på pentatone skalaer, men gjerne med moll-karakter. For eksempel er en skalatype som e,f,a,h,c,e helt vanlig.

## Moderne japansk musikk

### japansk popmusikk
Populær musikk i Japan går ut over mange sjangre. Se J-pop

### japansk samtidsmusikk

Den meste kjente japanske moderne komponisten er Toru Takemitsu.
Du har m@il

***Du har m@il*** (engelsk: *You've Got Mail*) er en romantisk komedie fra 1998, en moderne versjon av klassikeren *[[Butikken om hjørnet]]* fra 1940.

Joe Fox (Tom Hanks) og Kathleen Kelly (Meg Ryan) bor og arbeider få kvartaler fra hverandre på Manhattan. De er begge i bokbransjen, og Kelly hater alt Fox står for. Han er multimillionær og sjef for bokkjeden Fox Books. Denne kjeden utgjør en stor trussel for Kathleens lille bokhandel The Shop Around the Corner som hun arvet etter moren.

Uten at de er klar over hvem den andre er, møtes de på kveldstid på internett og fører lange og åpenhjertige samtaler.

## Rolleliste

## Handlingsreferat
Kathleen Kelly er i et forhold med Frank Navasky, en venstreorientert journalist for avisen The New York Observer. Frank er viet til sin gamle skrivemaskin. Men Kathleen foretrekker en bærbar datamaskin, for å logge seg på sin AOL-epost. Ved å bruke skjerm-navnet "Shopgirl" leser hun en e-post fra noen med kallenavnet "NY152" som egentlig var skjerm-navnet til Joe Fox som hun møtte i et chat-room på Internett. De har etter hvert blitt godt kjent med hverandre over Internett. Men de deler ingen personlige detaljer som for eksempel navn, karriere, familie eller annen informasjon.

Joe tilhører Fox-familien som driver Fox Books, en kjede av store bokhandlere. Kathleen driver en liten uavhengig bokhandel The Shop Around The Corner som moren hennes grunnla. Det viser seg at Joe og Kathleen holder til i de samme nabolagene ved Upper West Side på Manhattan. Joe kommer på jobb, og holder øye med åpningen av en ny Fox Books i New York City med hjelp av hans beste venn, filial-sjef Kevin. Samtidig driver Kathleen og hennes tre butikk-assistenter, George, tante Birdie og Christina deres lille bokhandel.

Kathleen frykter den nye Fox Books-butikken som nylig har åpnet rundt hjørnet fra den lille bokhandelen deres. Når "Shopgirl" og "NY152" endelig bestemmer seg for å møte hverandre i virkeligheten, oppdager Joe hvem han egentlig har snakket med over Internett. Så han lar være å avsløre sin online-identitet. Den lille bokhandelen til Kathleen går sakte mot konkurs. Kathleens ansatte må komme seg videre i livene deres: George finner seg snart ny jobb på barneavdelingen i Fox Books-butikken, og tante Birdie går av med pensjon. Kathleen tar en pause for å finne ut hva hun egentlig ønsker å gjøre med livet sitt: Å skrive barnebøker. Når bokhandelen deres går under, innser Joe sine romantiske følelser overfor Kathleen. Han forsøker å bygge et nytt forhold ansikt-til-ansikt, men han holder fremdeles sin Internett-identitet hemmelig.

## Eksterne lenker
* 
* 
*
Opptak

**Opptak** har flere betydninger:

* Lydopptak er en måte å ta vare på lydsignaler for senere avspilning.
* Filmopptak er en måte å ta vare på levende bilder for senere avspilning.
* Universitetsopptak eller immatrikulering, er den prosess en student går igjennom for å bli opptatt til et universitetsstudium.
Svovelpredikant

**Svovelpredikant** er et folkelig begrep på en kristen predikant som forsøker å skremme menigheten til omvendelse og frelse ved å true med evig tortur i helvete. Begrepet oppsto fordi predikantene la særlig stor vekt på at helvete var et sted fullt av ild, svovel og lava. Fenomenet svovelpredikanter har vært utbredt over hele landet, men med hovedtyngde i de sørligste og sørvestlige delene av Norge. Svovelprekener var atskillig vanligere for 100 år siden og tilbake til reformasjonen enn i dag. Den norske kirke tar i dag avstand fra denne typen forkynnelse, men svovelprekener kan stadig høres i mange frikirker.

Svovelpredikanter har vært utbredt også utenfor Norges grenser, lenge før selve begrepet oppsto. Å true med helvetes ild og pinsler ble for alvor vanlig på 1300-tallet, blant annet inspirert av Dantes inferno i Den guddommelige komedien skrevet av Dante Alighieri.
Peter Fechter

**Peter Fechter** (født 14. januar 1944, død 17. august 1962) var en murerlærling fra Øst-Berlin som 18 år gammel ble det første dødsofferet for Berlinmuren. 

## Fluktforsøk
Omkring et år etter at oppførelsen av muren startet, fredag den 17. august 1962 ca. kl. 14:15, forsøkte han å flykte fra DDR sammen med sin 18-årige venn og arbeidskollega Helmut Kulbeik. Planen var å gjemme seg i et snekkerverksted ved muren og, etter å ha observert de østtyske grensevaktene, hoppe ut av et vindu inn i den såkalte dødsstripen som lå mellom muren og et parallelt gjerde som var under oppførelse, løpe gjennom den og klatre over muren i nærheten av Checkpoint Charlie inn i bydelen Kreuzberg i Vest-Berlin.

Da de hadde klatret opp på muren begynte imidlertid de østtyske grensevaktene å skyte på dem. Kulbeik klarte å komme over muren, men Fechter ble truffet av flere skudd og falt tilbake til dødsstripen hvor han ble liggende hjelpeløs. Han begynte å skrike om hjelp, og det dannet seg store menneskemengder på begge sider av muren. På østsiden ble menneskene omgående spredt av de østtyske soldatene, og på vestsiden ble et stort politioppbud samlet. De vesttyske politimennene forsøkte å kaste bandasjer inn til Fechter, men kunne ikke få seg til å gå inn. Hverken de østtyske grensevaktene i DDR eller de amerikanske soldatene ved Checkpoint Charlie forsøkte å hjelpe ham, selv om en stadig økende menneskemengde høylytt oppfordret dem til å gjøre det. Peter Fechter blødde ihjel og døde etter en time. Folkemengden i Vest-Berlin ropte «mordere» til de østtyske soldatene, som fjernet liket. De amerikanske soldatene hadde fått ordre av sine overordnede om å ikke foreta seg noe.

## Reaksjoner
Drapet på Peter Fechter og grensevaktenes grusomhet førte til raseri i den vesttyske befolkningen. Det var også skuffelse over okkupasjonssoldatenes passivitet. En buss med sovjetiske okkupasjonssoldater ble steinet av oppbragte berlinere, og også amerikansk militært personell ble utsatt for verbale og fysiske angrep i etterkant av episoden.

## Begravelse, monument
Peter Fechter ble begravet på Oppstandelsesgravlunden i Berlin-Weißensee. Etter den tyske gjenforeningen ble det bestemt å gjøre hans grav til æresgrav. I Zimmerstrasse på stedet hvor han ble drept ble det etter gjenforeningen oppført et monument for Peter Fechter.

To tidligere østtyske grensevakter ble dømt til fengsel for drapet i mars 1997.

## Referanser


## Eksterne lenker
*
Puddefjordsbroen

**Puddefjordsbroen** er en veibro i Bergen som strekker seg over Damsgårdssundet, som er den smaleste delen av Puddefjorden, fra Møhlenpris på sentrumssiden til Gyldenpris på Løvstakksiden. Den er bygget i betong og har buefasong. Hovedspennet på broen er 152 meter, tilsammen er lengden 461 meter. På det høyeste punktet er Puddefjordsbroen 30 meter over vannflaten. Broen  ble åpnet i 1956 og erstattet i 1960 den gamle Laksevågsfergen fra Nøstet til Laksevåg. Den er nå del av riksvei 555 og har tre felt for motorkjøretøy i hver retning og to gang- og sykkelfelt.

## Kjørefelt og tunneler

## Historikk

## Trafikkutvikling

Årsdøgnstrafikken på broen i utvalgt år:

2006: 45 720
2009: 54 105
2010: 54 711
2011: 55 320
2012: 56 098
2013: 55 346
2014: 54 361
2015: 54 855
2016: 52 488
2017: 51 352
2018: 50 381

2024: 49 000

## Se også
* Liste over broer i Norge
* Liste over broer i Norge etter lengde

## Referanser




## Eksterne lenker
* 
* Bergen byleksikon på nett, om Puddefjordsbroen
* Bergen byleksikon på nett, om Puddefjorden
* Puddefjordsbroen, ''Manchester history
Jacuzzi

**Jacuzzi** er et amerikansk selskap som produserer massasjebad samt pumper og filtre til svømmebasseng.

I videre forstand er firmanavnet blitt generisk navn for slike badekar i sin alminnelighet, uansett fabrikat. Jacuzzien ble oppfunnet av Ray Jacuzzi og presentert første gang i 1968. I blant tilskrives oppfinnelsen Rays bror Candido Jacuzzi. 

## Referanser


## Eksterne lenker
*
Jelgava

**Jelgava** (litauisk: *Mintauja*, polsk: *Mitawa*, tysk: *Mitau*, russisk: &#1045;&#1083;&#1075;&#1072;&#1074;&#1072; / &#1052;&#1080;&#1090;&#1072;&#1074;&#1072;) er en by i Latvia, cirka 50 km fra hovedstaden Riga og beliggende i landskapet Zemgale.  Byen har bystatus fra 1573. Byen hadde  innbyggere i 2011.

## Referanser


## Eksterne lenker
*
Jūrmala

**Jūrmala** er en by i Latvia, nær hovedstaden Riga. Navnet betyr *kyst* eller *strand* på latvisk. Byen har bystatus fra 1959. Den hadde 49 687 innbyggere i 2020.

## Referanser


## Eksterne lenker
*
Radiofrekvensidentifikasjon

**Radiofrekvensidentifikasjon** (engelsk: *radio frequency identification*, RFID) er en metode for å lagre og hente data ved hjelp av små enheter kalt RFID-brikker. En RFID-brikke er en liten brikke som kan festes til eller bygges inn i et produkt, et dyr eller en person. RFID-brikker inneholder antenner som gjør dem i stand til å motta og svare på radiofrekvenssignaler fra en RFID-sender. Passive brikker svarer med et svakt radiosignal og trenger ingen strømkilde, mens aktive brikker sender et kraftigere svarsignal muligens over litt større avstand og behøver en strømkilde.

Kjente bruksområder for RFID er sporing, logistikk, klær, pass, billettering, elektronisk betaling, konteiner-terminaler, varesikring / tyverialarm, evakueringssystemer, adgangskontroll-systemer og dyreidentifisering.

## Historie og noen aktører

### FoU i Nortura
Innen dagligvarehandelen har flere norske bedrifter, blant annet Nortura arbeidet for å ta teknologien i bruk. Det er spesielt i forbindelse med sporing, logistikk, verdikjedestyring og lagerkontroll at det store potensialet er funnet. «Gildekassen» for kjøttvarer er en av Norges første RFID-merkede lastebærere med permanent innstøpt RFID teknologi siden 2008. Norturas forsknings- og utviklingsarbeid er i dag å finne i selskapet HRAFN (rådgiver og utdanningstjenester).

### Norsk Lastbærerpool
Norsk Lastbærerpool (NLP) er dagligvarebransjen i Norge sitt felles drifts- og eierselskap for lastbærerne i denne bransjen. Foreløpig har de eierskap over trepaller og plastpaller. Alle plastlastbærere fra NLP er RFID-merket og inneholder en unik GRAI-kode. Norsk Lastbærerpool har gjennomført Norges største prosjekt med langdistanse passiv RFID-teknologi. NLP har her engasjert HRAFN og Lexit Group for å levere infrastruktur for dagligvarebransjen med funksjonalitet som blant annet:
* Varemottak
* Informasjonsdeling
* Gjennomsiktighet i verdikjede
* Økt datakvalitet.
* Temperatursporing

EPCIS, en standardisert hendelseslogg, skal sikre deling av informasjon mellom aktørene i verdikjeden.

### Bogart - «Smart Store»
Klesbutikken Bogart i Trondheim er Norges første butikk til å ta i bruk RFID-teknologi med langdistanselesbarhet. Bogart benytter Norsk Lastbærerpool

## Eksterne lenker
* NLP – RFID-merket lastbærer
* Bogart – Schrødingers Katt
Liepāja

**Liepāja** (jiddisk – *ליבאַװע* (*Libave*), litauisk – *Liepoja*, polsk – *Lipawa*, tysk – *Libau*) er en by i Latvia. Liepāja er den største byen i Kurland og den tredje største i Latvia. Liepāja er en viktig isfri havn ved Østersjøen.

Liepāja ble grunnlagt som handelssted på 1200-tallet av Den tyske orden og fikk byrettigheter i 1625 av hertugen av Kurland og Semgallen. Byen var for en stor del befolket av baltiske tyskere og jøder frem til verdenskrigene.

Mens Latvia var under tsar-russisk styre, ble det anlagt en flåtebase, Karosta, like nord for byen. Karosta ble tatt i bruk av Østersjøflåten i sovjettiden. Etter at Latvia gjenvant sin uavhengighet, er Karosta transformert til en sivil bydel.

Maleren Augusts Annuss ble født i Liepāja.

## Bilder

Fil:Mārtiņa Lutera evaņģēliski luteriskā baznīca - k0ffin - Panoramio.jpg|Lutherkirken
Fil:Universität Liepāja.jpg|Universitetet i Liepāja
Fil:Baltic Coast Trail (May-June 2019, Latvia) - 435 (49991323351).jpg|Markedsplass
Fil:Soviet blocks, Liepaja.jpg|Sovjetisk arkitektur.


## Referanser


## Eksterne lenker
*
Medisinsk metodevurdering

**Medisinsk metodevurdering** (*health technology assessment*, *HTA*) legger vekt på hvor virksom eller effektiv en medisinsk metode er og hvilke negative konsekvenser eller bivirkninger bruken av en metode kan gi. 

Arbeidsformen er først og fremst en oppsummering og vurdering av tilgjengelig vitenskapelig litteratur om klinisk effekt. Dette er ønskelig, men ikke tilstrekkelig grunnlag for beslutninger. Derfor skal den komplette metodevurderingen også inneholde økonomiske vurderinger, samt diskutere eventuelle organisatoriske konsekvenser ved å ta i bruk metoden, kompetansebehov, etikk, pasientpreferanser, etc.

En medisinsk metodevurdering er ingen anbefaling eller beslutning, men skal være et grunnlag for beslutninger. 

Formålet med metodevurdering er å gjøre den medisinsk-faglige kunnskapen og tilhørende vurderinger tilgjengelige for beslutningstagerne i helsevesenet, spesielt for dem som har ansvar for å fatte helsepolitiske beslutninger og for dem som utformer retningslinjer som skal benyttes av klinikere.

## Mini-metodevurdering

Mini-metodevurdering brukes av sykehusene når et fagmiljø ønsker å innføre eller utfase en metode. I en mini-metodevurdering evalueres effekt og sikkerhet, samt økonomiske, etiske og organisatoriske aspekter ved metoden. En mini-metodevurdering er en forenklet metodevurdering og brukes hovedsakelig ved evaluering av utstyr og prosedyrerelatert diagnostikk og behandling. Metoden skal normalt ikke benyttes til vurderinger av legemidler eller metoder der legemidler inngår som en vesentlig komponent.

## Verktøy for beslutningsstøtte
Mini-metodevurdering gjøres i helseforetakene før innføring av en ny metode der det er klinisk usikkerhet, faglig uenighet vedrørende effekt og/eller sikkerhet, eller hvis innføring av metoden reiser etiske spørsmål. En metode klassifiseres som ny dersom den ikke har vært brukt tidligere i Norge (utenfor klinisk utprøving), eller kun har vært brukt på et lite antall pasienter, eller innebærer ny anvendelse av en eksisterende (etablert) metode, for eksempel endret indikasjonsgrunnlag. 

Mini-metodevurdering synliggjør konsekvenser av innføring av nye metoder i sykehus, bidrar til kunnskapsbaserte og transparente beslutninger og medvirker til økt pasientsikkerhet. Mini-metodevurdering identifiserer også om beslutning om innføring av en ny metode bør tas på regionalt eller nasjonalt nivå. 

## Nasjonal database
Den nasjonale databasen for mini-metodevurdering er lagt til Folkehelseinstituttet. På databasens hjemmeside finnes skjema, instrukser, hjelp til litteratursøk og kontaktpersoner hos de ulike regionale helseforetakene.

## Litteratur

* Lise Lund Håheim og Berit Mørland: ''Medisinsk metodevurdering'' Artikkel i Norsk Epidemiologi 2003:13

## Eksterne lenker
* Varsling av nye metoder for helsetjenesten
* Den nasjonale databasen for mini-metodevurdering
* Nye metoder – oversikt
Stjålne kyss

***Stjålne kyss*** (originaltittel: *Baisers volés*) er en fransk romantisk komedie fra 1968 regissert av Francois Truffaut. Jean-Pierre Léaud og Claude Jade har hovedrollene.

## Handling
Antoine Doinel prøver å fange interessen til den unge, attraktive fiolinisten Christine Darbon uten å lykkes. Samtidig driver han fra jobb til jobb og ender til slutt som privatdetektiv. Da han faller for den elegante og noe eldre konen til en av hans klienter, savner Christine hans naive tilnærminger, og begynner således med sin egen forførende plan.

## Rolleliste
* Jean-Pierre Léaud som Antoine Doinel
* Claude Jade som Christine Darbon
* Daniel Ceccaldi som Christine's far
* Claire Duhamel som Christine's mor
* Delphins Seyrig som Fabienne Tabard
* Michael Lonsdale som Georges Tabard           
* Harry-Max som Monsieur Henri
* André Falcon som Monsieur Blady
* Catherine Lutz som Catherine
* Martine Ferrière som Gérante
* Jacques Rispal som Monsieur Colin

## Referanser


## Eksterne lenker
*
Catherine Deneuve

**Catherine Deneuve**, egentlig **Catherine Dorléac** (født 22. oktober 1943 i Paris), er en fransk skuespiller og fotomodell. Med sin kjølige skjønnhet var hun særlig populær i flere europeiske filmer i 1960-årene. 

Catherine Deneuves sentrale posisjon i fransk populærkultur kom til uttrykk blant annet da hun stod modell for Marianne, personifikasjonen av den franske republikken, og ble portrettert på franske rådhusbyster og frimerker.

## Liv og virke
### Bakgrunn
Catherine Deneuve stammer fra en skuespillerfamilie. Hennes mor, Renée Deneuve (* 1911), var teaterskuespiller og hennes far, Maurice Dorléac (1901 – 1979), var filmskuespiller og dessuten leder for Paramounts synkronstudio. Hennes storesøster, skuespiller Françoise Dorléac, som introduserte Catherine til filmen, forulykket i en bilulykke i 1967. Catherines øvrige søstre var Sylvie Dorléac og halvsøsteren Danielle (samme mor). Catherine var den tredje av fire døtre.

### Karriere
Catherine Denevue debuterte i 1957. elleve år gammel, i filmen *Les Collègiennes* på oppfordring fra søsteren. Tre år senere spilte hun igjen med sin søster i en liten ungdomsrolle. 

Hun fikk sitt internasjonale gjennombrudd i 1964 med hovedrollen i Jacques Demys romantiske musikal *[[Paraplyene i Cherbourg]]* (*Les parapluies de Cherbourg*). I 1967 spilte hun sammen med storesøstera Françoise Dorléac i musikalen *[[Pikene fra Rochefort]]* (*Les demoiselles de Rochefort*).

### Personlige forhold
Fra 1965 til 1972 var hun gift med den britiske fotografen David Bailey. På film har hun ofte spilt uskyldige roller, men privat er hun kjent for sin frigjorthet. Deneuve har en sønn, Christian som ble født i 1963, med den franske regissøren Roger Vadim og en datter, skuespilleren Chiara Mastroianni født i 1972, med den italienske skuespilleren Marcello Mastroianni uten å ha vært gift med noen av mennene. Hun har også vært politisk aktiv for fri abort og mot dødsstraff.

## Filmografi (utvalg)

## Referanser


## Eksterne lenker
* 
* 
* 
*
Taizéfellesskapet

**Communauté de Taizé** («**Taizékommuniteten**» eller «**Taizéfellesskapet**») er en økumenisk, kristen munkeorden med moderhus i Taizé i Bourgogne i Frankrike. Den ble grunnlagt av Frère Roger, en kalvinistisk teolog, i 1940. Kommuniteten består av over hundre munker fra en rekke nasjoner, både katolikker og protestanter. Ordenens liv er sentrert omkring bønn og kristen meditasjon. 

Taizé står bak en egenartet form for liturgisk musikk, som reflekterer fellesskapets vektlegging av meditasjon. Den bruker enkle fraser, gjerne hentet fra Salmene eller andre steder i Bibelen, som repeteres eller synges i kanon. Repetisjonen er et redskap som gjør meditasjonen lettere. Instrumentene som brukes er normalt gitar, fløyte, obo, klarinett, horn, trombone og cello. Disse gjør stemningen mer intim enn man oppnår med det klassiske kirkeinstrumentet, orgelet. 

Klosteret i Taizé tar imot pilegrimsgrupper, særlig ungdom, fra hele verden. På grunn av dette er deres åndelighet og musikk spredd til store deler av verden. 

Munkenes liv er lagt opp etter den benediktinske tradisjon, med *[[Ora et labora]]* («bønn og arbeid») som motto. En typisk dag for munkene består av:

* Morgenbønn
* Frokost
* Bibelstudier i store grupper
* Studier i små diskusjonsgrupper
* Middagsbønn
* Arbeid eller bibelstudier
* Diskusjonsgrupper
* Middag
* Aftenbønn

Pilegrimer som besøker Taizé blir invitert til å delta i dette livet, både ved å være med på bibelstudier og bønn, og ved å delta i fysisk arbeid.

Et symbol derfra, et halskjede som kombinerer kors og fredsdue, er vanlig å bruke. Dette symbolet brukte tyske Lena Meyer-Landrut da hun vant Eurovision Song Contest 2010.

## Eksterne lenker
*
Dobrawa

**Dobrawa** (også kalt Dąbrówka, Dubrawa, Dobrochna, tsjekkisk Doubravka) (fødeår angis ulikt i kildene; 925, 931, 933 eller så sent som i 940-årene, død 977) var en bøhmisk (tsjekkisk) prinsesse. Hun tilhørte dynastiet Přemislovci og var datter av hertug Boleslav I av Böhmen og Adiva av England, som var datter av kong Edvard den eldre.

Ifølge eldre historiografi var hennes første ektemann Günther von Merseburg, men denne oppfatningen ble avvist allerede i 1895 av Oswald Balzer.

I 965 giftet hun seg med den polske hertugen Mieszko I og ble polsk prinsesse. Dette ekteskapet førte til en allianse mellom Polen og Tsjekkia, og fikk stor betydning for kristningen av Polen i 966 av Mieszko I. Dobrawa fødte Mieszko en sønn – Bolesław (senere Polens første konge Bolesław I den modige) og en datter – Świetosława.

Dobrawa døde i 977. Etter hennes død ble den polsktsjekkiske alliansen brutt.

## Referanser
«Italia» (luftskip)

«**Italia**» var et luftskipet som konstruktør og general Umberto Nobile fløy da han havarerte på Nordaustlandet. Nobile og hans mannskap ble reddet ut etter at en av verdens største redningsaksjoner til da ble igangsatt. Roald Amundsen deltok også i letingen, men forsvant i havet et sted utenfor norskekysten.

## Spesifikasjon og konstruksjon
«Italia» var et luftskip i N.18,000-klassen, som kom av volumet på gasskapasiteten i ballongen. Konstruksjonen som var nesten identisk med konstruksjonen i forgjengeren N1 «Norge», hadde blitt betydelig improvisert på grunnlag av erfaringene fra tidlige polarferd. Som samtidige medlemmer av klassen var N4 bygd som et halvstivt luftskip med en solid kjølstruktur festet til gasshylsteret som rommet løftegassen (hydrogen) i tolv separate gass-sekker, hver av disse hadde en ballonet, en luft-sekk. Dette muliggjorde justering av løfteevnen enten ved å minske eller forstørre luftvolumet i balloneten.

Med hensyn til konstruksjonen var det nesten identisk likt N1 «Norge», men med større gasskapasitet. Lite er kjent rundt luftskipet N2, og N3 ble solgt til Japan der det ble omdøpt til «Naval Airship No. 6». Ifølge italienske kilder foretrakk Nobile luftskipet N5, som hadde tre ganger så stor løftekapasitet som N1 og dessuten var større, men da han ikke fikk finansiering via den italienske regjeringen bygget han N4 finansiert via private støttespillere og byen Milano.

## Spesifikasjoner
* Type: Halvstiv luftskip
* Første flyvning:1924
### Dimensjoner
* Lengde: 105.4 m  
* Diameter: 19.4 m 
* Gasskapasitet: 18&nbsp;500 m³
* Lasteevne: 9&nbsp;405 kg
* Besetning: 16
### Ytelser
* Motorer: 3 Maybach IV-L 245 hk rekkestempelmotor med total ytelse på 750 hk (560&nbsp;kW)
* Fart: 112.3 km/h
## Referanser

## Litteratur
* *Giuseppe Pesce*, **The Italian Airships - English Photographic Edition** Mucchi Editore juni 1983 (engelsk-italiensk) ISBN 88-7000-056-7
*  Stewart Ross og Stephen Biesty, **Into the Unknown - How Great Explorers Found Their way by Land, Sea and Air**
Ben Kweller

**Benjamin Lev Kweller** (født 1981) er en amerikansk sanger, låtskriver og multiinstrumentalist. Han var medlem av post-grunge-bandet Radish i 1990-årene.

Han begynte sin solokarriere med albumet *[[Sha Sha]]* i 2002. I 2003 dro Kweller på turné i Australia med Ben Folds og Ben Lee som The Bens. Kwellers andre solo album, *[[On My Way]]* (2004), har prøvd å etterligne den beskjedne, men vel mottatte populariteten som *Sha Sha* fikk, samtidig å lage en mer moden plate.

## Diskografi
### Album
* *Freak Out, It's Ben Kweller*, 2000 (demo)
* *[[Sha Sha]]*, 2002
* *[[On My Way]]*, 2004
* *[[Ben Kweller (album)|Ben Kweller]]*, 2006

### EP-er
* *EP Phone Home*, 2001
* *The Bens*, 2003
* *Sundress EP*, 2006

### Singler
* «Wasted and Ready», 2002
* «Commerce, TX», 2003
* «The Rules», 2004
* «Tylenol», 2005
* «Sundress», 2006
* «I Quit», 2005

### Andre utgivelser
* *[[This Is Next Year: A Brooklyn-Based Compilation]]* Compilation Track, 2001

## Referanser


## Eksterne lenker
* 
* 
* 
*
Fosshaugane Campus

**Fosshaugane Campus** (tidligere Fosshaugane stadion) er hjemmearenaen til Sogndal Fotball i Sogndal kommune i Vestland fylke. 

Den 7. juli 2006 var det offisiell åpning av Fosshaugane Campus med direktesendt kamp på TV 2 mellom Sogndal og Bryne. Sogndal vant 2&ndash;0, og påførte Bryne sitt første tap for sesongen. I mai 2012 ble det lagt om til kunstgress på Fosshaugane.
 
Publikumsrekorden ble satt før dagens anlegg stod ferdig, da 7&nbsp;025 tilskuere så kvartfinalen mot  i 1976.

## Eksterne lenker
* Fosshaugane campus
Bjerkealliansen

**Bjerkealliansen** (stiftet 2000) er en norsk fotballklubb som fungerer som paraplyklubb for Årvoll, Linderud og Hasle/Løren. Laget holder til i Bjerke bydel i Oslo. Draktene er hvite med blå striper på ermene, hvite shorts og hvite strømper.

Bjekealliansen har foreløpig kun lag for gutter, men ønsker i fremtiden og også kunne ha lag for jenter. Klubben har heller ikke noe seniorlag, ettersom laget kun er for spillere mellom 14 og 19 år. Etter spillerne har fylt 19 år kan de velge hvem av de tre moderklubbene de vil spille for. Klubben samarbeidet tidligere med Groruddalen om hospitering av juniorspillere.

Økonomisk betaler klubbene et grunnbeløp til Bjerkealliansen, og gir støtten de får fra Oslo kommune til klubben. Spillerne betaler medlemsavgift til moderklubben og treningsavgift til Bjerkealliansen.

Klubben spiller hjemmekampene sine på de tre moderklubbenes baner; Årvollbanen, Linderudbanen og Lørenbanen. Dekket på alle banene er kunstgress.

Bjerkealliansens 91-årgang utmerket seg spesielt med en plass i finalen av Norway Cup i 2005. Der tapte de mot det brasilianske guttelaget Pequeninos do Jockey. Det samme laget havnet også på en tredjeplass i det uoffisielle norgesmesterskapet Nike Cup i 2006. 89 laget var også et godt lag, de var sammen med nabo klubben Grei, rangert som de to beste 89 lagene i Norge. Skal nevnes også at Bjerkalliansen 94(nå: Hasleløren 94) også var en av de beste lagene i sin årsklasse, med meritter som andreplass i Nike Cup og seier i Nike elite tournament, der de beste norske lagene og to svenske og et dansk lag deltok. Laget har også en første og tredjeplass fra Adidas Cup og er kretsmester i Oslo Fotballkrets.

## Referanser


## Eksterne lenker
*
Uaktsomt drap

**Uaktsomt drap** vil si at man ved uaktsomhet forårsaker et drap.

Et uaktsomt drap vil vanligvis bli gjort til gjenstand for etterforskning og prøving i rettssystemet. Om anklagede har handlet uaktsomt vil bli avgjort etter en helhetlig vurdering av forholdene. Straffen bestemmes mye ut fra graden av uaktsomhet. Hvis den anklagede har handlet på en måte som ikke kan sies å ha vært uaktsom, vil det føre til frikjennelse.

Såkalte «bildrap», det vil si dødsulykker i trafikken der en person har opptrådt uaktsomt, er typiske tilfeller hvor det reises tiltale for uaktsomt drap.
Gravrøys

**Gravrøyser** er graver som, i motsetning til gravhauger, i sin helhet består av stein uten synlig innblanding av jord.  De kan ha en toppet eller hvelvet profil, og grunnflaten kan være rund, oval, trekantet eller avlang. De kan ligge enkeltvis i landskapet, eller samlet i gravrøys-felt. Ofte ligger gravrøysene på lett synlige steder i landskapet, slik at de skulle sees fra en farled, på vann eller land. 

Gravrøysene er kjent fra yngre steinalder til sen vikingtid. 

Gravrøyser finnes mange steder i Norge; naturlig nok særlig der det er god lokal tilgang til stein, som ved Raet. Kulturlandskapet på Mølen i Brunlanes, med sine i alt 230 gravrøyser, er et av de mest storslagne i Norge. 

## Galleri

Fil:Trollberg.JPG|Trollberg, Indre Østfold. 
Fil:Tønsberg-Karlsvikodden-gravrøys.JPG|Gravrøys på Karlsvikodden østligst i Tønsberg kommune.
Fil:Tjøme gravrøys Holtekjærasen.JPG|Holtekjæråsen, Tjøme. 
Fil:Moelen Larvik.jpg|Mølen
Fil:CairnInMoelen.jpg|Mølen
Fil:Holen-Överland röysfelt Baerumsmarka RK 23374 ironage IMG 1137.JPG|Røysfelt i Bærumsmarka.
Fil:BSWWiki151.jpg|
Fil:Kalvehageneset cairn.JPG|Kalvehageneset i Homborsund, Grimstad. 


## Referanser
Formalisme (kunst)

**Formalisme** som kunst- og litteraturteoretisk begrep betegner en vurdering av et kunstverk primært med henblikk på verkets *[[form]]*. Formalistisk kritikk vil utelukke «utenforliggende» aspekter ved et kunstverk, slik som verkets historiske, sosiale, politiske eller etiske forutsetninger, til fordel for dets tekniske eller abstrakte kvaliteter (form, farge, komposisjon, tekstur, struktur og så videre).

Den formalistiske verkfortolkningen var en viktig bestanddel i modernismens kunst og litteratur. Det franske slagordet *[[l'art pour l'art]]*, «kunsten for kunstens egen skyld», på latin *ars gratia artis*, oppstod på 1800-tallet.

## Se også
**[[L'art pour l'art]]*, «kunsten for kunstens egen skyld»
*Russisk formalisme
*Clement Greenberg
*Bauhaus

## Eksterne lenker
* Russisk formalisme; fra Bibliotekarstudentens nettleksikon om litteratur og medier (pdf-fil)